***Stenoskolen søger to dygtige uddannede lærere.***

Stenoskolen i Nakskov søger pr. 1. august 2022 to dedikerede og ambitiøse lærere med linjefag i dansk og matematik. Stillingen som dansklærer er primært til vores mellemtrin og stillingen som matematiklærer er primært til mellemtrin/udskoling. Herudover ønsker vi et eller flere af følgende fag besat: Natur og teknik, idræt, engelsk, tysk, musik, billedkunst. Begge stillinger er fuldtidsstillinger.

Har du lyst til at arbejde på en skole, hvor din og elevernes faglighed er i højsædet, og hvor der lægges vægt på værdierne faglighed, fællesskab, traditioner, tryghed og trivsel, så er du måske vores nye kollega.

Vi søger to fagligt dygtige og udviklingsorienterede nye kollegaer, som har mod på en aktiv rolle i udviklingen af nye initiativer i forbindelse med undervisning samt skolen generelt. Vi har en engageret og ambitiøs personalegruppe med et godt fællesskab. Vi arbejder sammen om at højne det personlige og faglige udbytte for vores elever. Vil du være en del af et stærkt team, så er det måske dig, der er vores nye kollega.

Vi tilbyder:

Stenoskolen er en katolsk privatskole, som åbnede i 1920. Vi har 246 elever og 28 ansatte. Vi har et´ spor

fra børnehaveklassen til 9. klasse, med undtagelse af 1. og 3. klasse. Desuden har skolen en SFO med 98 børn. Stenoskolen bygger hele sit virke på det katolsk-kristne livs- og menneskesyn. Det er derfor vigtigt, at vores nye lærere helhjertet kan og vil tage udgangspunkt i dette menneskesyn i sin lærergerning.

* En et-sporet skole tæt på stationen i hjertet af Nakskov med skønne elever fra 0.- 9. klasse.
* 28 hjælpsomme og dygtige kollegaer – heraf 16 lærere, der overvejende underviser i deres linjefag.
* Opbakning fra ledelse, kollegaer og forældre.
* Arbejdsplads til samtlige lærere og mentorordning det første år for nye lærere.
* Ingen tilstedeværelsespligt.
* Mulighed for høj faglighed.
* Max 24 elever i klasserne.
* Medindflydelse på den faglige og pædagogiske udvikling – kort vej fra tanke til handling.

Vi forventer at du:

* Brænder for at levere en spændende og ambitiøs undervisning.
* Har ambitioner på børnenes og sit fags vegne.
* Kan og vil leve op til skolens værdigrundlag.
* Har lyst og evner til at arbejde med skoleudvikling.
* Kan arbejde selvstændigt og er handlekraftig.
* Kan forvalte frihed under ansvar.
* Er en empatisk og tydelig lærer, der evner et godt samarbejde med forældrekredsen.
* Har erfaring med undervisningsdifferentiering, læringsstile etc.
* Har gode evner for at kommunikere.
* Vægter elevinddragelse og forældresamarbejdet højt.
* Er åben, ærlig og har humor.

**Løn og ansættelsesvilkår.**

Løn og ansættelsesvilkår ifølge overenskomst mellem Lærernes Centralorganisation og Finansministeriet. Vi gør opmærksom på, at der indhentes børne- og straffeattest, inden ansættelsen kan finde sted.

**Vil du vide mere.**

For at aftale et besøg eller yderligere information om stillingen, spørg efter skoleleder Rasmus Hansen, eller mellemleder Rene Kim Nielsen, tlf. 5136 1808.

**Ansøgningsfrist d. 15. maj Kl. 12.00.**

**Ansættelsessamtaler afholdes i uge 20.**

Ansøgning og evt. bilag sendes elektronisk som vedhæftet fil til: post@stenoskolen.dk